ไฟแนนซ์ทูเดย์
หลังจากทนกระเป๋าแฟ่บมานานหลายเดือน คลังก็ตัดสินใจขึ้นภาษีสรรพสามิตสินค้าบาป ทั้งเหล้าและบุหรี่
22 ส.ค. 2555

หลังจากทนกระเป๋าแฟ่บมานานหลายเดือน คลังก็ตัดสินใจขึ้นภาษีสรรพสามิตสินค้าบาป ทั้งเหล้าและบุหรี่ 
โปรดสังเกตรัฐบาลขึ้นภาษีสินค้าเหล่านี้ไม่มีเสียงบ่น ก่นด่า จากใครทั้งสิ้น เพราะเป็นสินค้าที่ทำลายสุขภาพและสร้างปัญหาสังคมจริงๆ 




...ขึ้นภาษีสรรพสามิตล็อตนี้ เจ้ากรมคาดว่าจะได้เงินเข้าคลังประมาณ 1 หมื่นล้านบาท แต่ไหนๆ ก็ไหนๆ ช.ชดา ขอฝากพิจารณาขึ้นภาษีสรรพสามิต อาบ อบ นวด เพิ่มก็น่าจะดี เพราะเป็นสิ่งที่ไม่จำเป็นและอาจไม่ฟุ่มเฟือยสำหรับท่านสุภาพบุรุษ แต่ปัจจุบันเก็บภาษีคนขี้เมื่อยได้แค่ปีละไม่ถึงร้อยล้านบาท ทั้งที่ธุรกิจก็ไปได้ดีมีคนใช้บริการเยอะแยะ
...จะ จ๊ะ ดัด แจ่ม ว๊าว ธัชพล กาญจนกูล รองผู้อำนวยการธนาคารออมสินอาวุโส รักษาการผู้อำนวยการธนาคารออมสิน โชว์ว่าปีนี้ผลกำไรสุทธิของธนาคารจะแตะ 3 หมื่นล้านบาท เพิ่มจากปีก่อน 4,000 ล้านบาท 
คนที่ฟังแล้วเก็กซิมเห็นจะเป็น เลอศักดิ์ จุลเทศ อดีตผู้อำนวยการออมสิน ที่โดนทุบ ถอง ว่าทำให้ผลประกอบการธนาคารตกต่ำครึ่งปีแรกกำไร แต่ 9,500 ล้านบาท พอพ้นเก้าอี้ปุ๊บ ผลประกอบการเด้งปั๊บ นี่ถ้าเป็นธนาคารที่จดทะเบียนในตลาดหุ้นจะต้องโดนแขวนเครื่องหมาย SP โทษฐานปั่นหุ้น คริคริ
...ยอดชายนายนะโม “เบญจรงค์ สุวรรณคีรี” ผู้อำนวยการฝ่ายวิเคราะห์ความเสี่ยงมหภาคและวิจัยเศรษฐกิจ ธนาคารทหารไทย แนะรัฐบาลจัดลำดับความสำคัญทางเศรษฐกิจเพื่อกำหนดนโยบายการเงิน ให้สะท้อนภาพเศรษฐกิจที่แท้จริง หากเน้นไปที่การเติบโตก็ต้องปรับเปลี่ยนไปใช้นโยบายเป้าหมายอัตราแลกเปลี่ยน แต่ยังแทงกั๊กว่า โดยส่วนตัวยังเชื่อว่าอินเพรชัน ทาเก็ตติง ยังมีความยืดหยุ่นเพียงพอในการกระตุ้นเศรษฐกิจได้